Månedsrapport februar 2019 Smørblomsten

Fagområde vi jobbet spesielt med var antall, rom og form

Hjertevekstverdien denne måneden var å hjelpe hverandre

I løpet av måneden som har vært har vi hatt ulike aktiviteter som knytter seg opp mot fagområdet. Det som er det morsomme er når barna begynner å ta i bruk de ulike begrepene i sine egne leker. Som at de forklarer ting i rolleleken med sirkel eller kvadrat. Eller når de tegner og de forklarer de ulike formene de har tegnet for å få til hele familien eller huset.

Siden det kom så mye snø, bestemte vi oss for å hjelpe fuglene som kanskje ikke synes det var så lett å finne mat, så vi lagde og hengte ut fuglemat.

Vi feiret samenes nasjonaldag. Det var mye spennende å gjøre, med spikking, lassokasting, nordlys og lavvo-laging. Det var mye spennende å oppleve for barna som også fikk smake på reinsdyrkjøtt.

Regnbuekoret hadde konsert i Bingsfosshallen, og det hadde førskolebarna snakket om masse i forkant. Det var mange følelser involvert, både spenning og glede, men noen gruet seg nok litt også. I etterkant fortalte de om den store opplevelsen!

En dag mange barn hadde gledet seg lenge til denne måneden var karneval! Det var så mange fine Kardemomme by-innbyggere i barnehagen den dagen! Barna fikk besøke løven i løvehulen, slukke brann i Tobias sitt tårn, sitte i fengsel og vaske hos tante Sofie. Kostymene skapte mye fin rollelek